ธนาคารไทยพาณิชย์ แจ้งพนักงานติดเชื้อ โควิด-19 สั่งปิดพื้นที่เสี่ยงแล้ว
ธนาคารไทยพาณิชย์ แจ้งพนักงานติดเชื้อไวรัส โควิด-19 พร้อมสั่งปิดพื้นที่ปฏิบัติงานที่ชั้น 21 โซน A อาคารสำนักงานใหญ่ รัชโยธินแล้ววันที่ 26 มี.ค. 2563 มีรายงานว่าธนาคารไทยพาณิชย์ ได้รับรายงานว่า มีพนักงานของธนาคารที่ปฏิบัติงานที่ชั้น 21 โซน A อาคารสำนักงานใหญ่ รัชโยธิน ได้รับการตรวจและยืนยันจากแพทย์ว่าติดเชื้อไวรัส โควิด-19 เมื่อเช้านี้ และกำลังดำเนินเรื่องเข้ารักษาตัวในโรงพยาบาล โดยพนักงานได้เข้ามาที่ทำงานในวันที่ 18 มี.ค. 2563 เป็นวันสุดท้าย และหลังจากนั้นเป็นต้นมาได้ทำงานจากที่บ้าน (Work from Home)ทั้งนี้ พนักงานดังกล่าวไม่ได้ปฏิบัติหน้าที่เกี่ยวข้องกับการให้บริการลูกค้าแต่อย่างใด ขณะที่ ธนาคารฯ ได้ดำเนินการตามแผนปฏิบัติการฉุกเฉินโดยได้ทำการปิดพื้นที่ชั้น 21 โซน A และบริเวณโดยรอบเพื่อทำความสะอาดและฆ่าเชื้อโรคตามมาตรฐานของกระทรวงสาธารณสุข และได้ให้พนักงานที่ปฏิบัติงานในชั้นดังกล่าวกักตนอยู่กับบ้าน (Self-Quarantine at Home) และสังเกตอาการเป็นเวลา 14 วัน โดยมีการติดตามรายงานสุขภาพอย่างใกล้ชิด โดยได้รายงานกระทรวงสาธารณสุขและธนาคารแห่งประเทศไทยทราบแล้วอย่างไรก็ตาม ธนาคารฯ มีความห่วงใยในสุขภาพของลูกค้าและพนักงานธนาคารฯ โดยให้ความสำคัญขั้นสูงสุดในการป้องกันและควบคุมการแพร่ระบาดของโรค COVID-19 และได้ดำเนินการตามมาตรฐานด้านสุขอนามัยอย่างเคร่งครัดเพื่อความปลอดภัยและสวัสดิภาพของพนักงานและลูกค้าเป็นสำคัญ.
ธนาคารไทยพาณิชย์ แจ้งพนักงานติดเชื้อไวรัส โควิด-19 พร้อมสั่งปิดพื้นที่ปฏิบัติงานที่ชั้น 21 โซน A อาคารสำนักงานใหญ่ รัชโยธินแล้ว
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ธนาคารไทยพาณิชย์,ไฮไลต์ไวรัสโคโรน่า,ข่าวทั่วไป